Súčasné užívanie Alventy a kručinky farbiarskej
Poprosím o zhodnotenie či môžem s liekom Alventa 37,5mg ktorý užívam rok na liečbu tetanie užívať caj Kručinka farbiarska.  Môj krvny tlak veľmi klesol počas 3mes. ECHo srdca mám  v norme k veku 72. Avšak k liečbe tetanie mám užívať magnezium ale pri krvnom tlaku 95/65/72 aj nižšie 87/64/79 sa mi ne
Dobrý deň,
ďakujeme za Vašu otázku.
Medzi liekom Alventa a Kručinkou farbiarskou nebolo pozorované vzájomné ovplyvnenie účinku. Z toho dôvodu ich súbežné užívanie nie je vylúčené. Nie všetky byliny však patria medzi fytofarmaká a preto im nemožno pripisovať terapeutické učinky, nerobili sa skúšky bezpečnosti ani interakčné skúšky. Preto nemuseli byť prípadné interakcie zachytené. Ak sa vyskytnú akékoľvek ťažkosti, ukončite konzumáciu čajoviny z Kručinky.
Pokiaľ však lekár stanovil na liečbu tetánie magnézium, odporúčam dodržať jeho nariadenia, keďže môže nastať zhoršenie príznakov tetánie. Nízky tlak vo všeobecnosti nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach. Ak sa počas liečby vyskytnú uvedené ťažkosti, tkatiež sa obráťe na lekára.
Prajem pekný zvyšok dňa.
S pozdravom
PharmDr. Veronika Kiabová